b"\n_START_ARTICLE_\nLiam Neeson\n_START_SECTION_\nBiografia\n_START_PARAGRAPH_\nWilliam John Neeson \xc3\xa9s fill de Barney Neeson, que era gu\xc3\xa0rdia de col\xc2\xb7legi i de Kitty Neeson, una ex-cuinera d'un institut femen\xc3\xad. Va ser criat com a cat\xc3\xb2lic a Ballymena, una ciutat predominantment protestant i unionista d'Irlanda del Nord._NEWLINE_Nesson va fer molts oficis abans de dedicar-se a la interpretaci\xc3\xb3. Va fer de boxador quan era un noi, llavors va ser quan li van trencar el nas._NEWLINE_Despr\xc3\xa9s de deixar la boxa, va estudiar a la Universitat de Queens de Belfast amb la intenci\xc3\xb3 de fer de mestre. Per\xc3\xb2 ho va deixar per anar a estudiar interpretaci\xc3\xb3 a la Gaiety School. Als anys 70 va actuar al Belfast Lyric Player's Theatre i a l'Abbey Theatre de Dubl\xc3\xadn. El 1981 va fer el primer paper important al cinema a la pel\xc2\xb7l\xc3\xadcula Excalibur, dirigida per John Boorman._NEWLINE_El 1993 va ser nominat a millor actor als premis Oscar, als Globus d'Or i als BAFTA per La llista de Schindler, de Steven Spielberg._NEWLINE_El 1999 va actuar a L'amena\xc3\xa7a fantasma, de la saga Star Wars, interpretant a Jedi._NEWLINE_El 3 de juliol del 1994, Neeson es va casar amb l'actriu Natasha Richardson. Tenen dos fills que es diuen Miche\xc3\xa1l i Daniel._NEWLINE_El 2002, va actuar a K-19: The Widowmaker, on \xc3\xa9s el capit\xc3\xa0 del submar\xc3\xad rus, juntament amb Harrison Ford."